erhwenkuo/poetry-chinese-zhtw huggingface dataset:
感櫻桃花，因招飲客
作者：白居易（唐）

櫻桃昨夜開如雪，鬢髮今年白似霜。漸覺花前成老醜，
東亭閑望
作者：白居易（唐）

東亭盡日坐，誰伴寂寥身。綠桂為佳客，紅蕉當美人。笑言雖不接，情狀似相親。不作悠悠想，如何度晚春。
畫木蓮花圖寄元郎中
作者：白居易（唐）

花房膩似紅蓮朵，豔色鮮如紫牡丹。唯有詩人能解愛，丹青寫出與君看。
和李澧州題韋開州經藏詩
作者：白居易（唐）

既悟蓮花藏，須遺貝葉書。菩提無處所，文字本空虛。觀指非知月，忘筌是得魚。聞君登彼岸，舍筏複何如。
九日題塗溪
作者：白居易（唐）

蕃草蓆鋪楓葉岸，竹枝歌送菊花杯。明年尚作南賓守，或可重陽更一來。
即事寄微之
作者：白居易（唐）

畬田澀米不耕鋤，旱地荒園少菜蔬。想念土風今若此，飽暖饑寒何足道，此身長短是空虛。
題郡中荔枝詩十八韻，兼寄萬州楊八使君
作者：白居易（唐）

奇果標南土，芳林對北堂。素華春漠漠，丹實夏煌煌。葉捧低垂戶，枝擎重壓牆。始因風弄色，漸與日爭光。夕訝條懸火，朝驚樹點妝。深於紅躑躅，大校白檳榔。星綴連心朵，珠排耀眼房。紫羅裁襯殼，白玉裹填瓤。早歲曾聞說，今朝始摘嘗。嚼疑天上味，嗅異世間香。潤勝蓮生水，鮮逾橘得霜。燕支掌中顆，甘露舌頭漿。物少尤珍重，天高苦渺茫。已教生暑月，又使阻遐方。粹液靈難駐，妍姿嫩易傷。近南光景熱，向北道途長。不得充王賦，無由寄帝鄉。唯君堪擲贈，面白似潘郎。
留北客
作者：白居易（唐）

峽外相逢遠，樽前一會難。即須分手別，且強展眉歡。楚袖蕭條舞，巴弦趣數彈。笙歌隨分有，莫作帝鄉看。
重寄荔枝與楊使君，時聞楊使君欲種植故有落句之戲
作者：白居易（唐）

摘來正帶淩晨露，寄去須憑下水船。映我緋衫渾不見，聞道萬州方欲種，愁君得吃是何年。
和萬州楊使君四絕句：競渡
作者：白居易（唐）

競渡相傳為汨羅，不能止遏意無他。自經放逐來憔悴，能校靈均死幾多。
和萬州楊使君四絕句：江邊草
作者：白居易（唐）

聞君澤畔傷春草，憶在天門街裡時。漠漠淒淒愁滿眼，就中惆悵是江蘺。
和萬州楊使君四絕句：嘉慶李
作者：白居易（唐）

東都綠李萬州栽，君手封題我手開。把得欲嘗先悵望，與渠同別故鄉來。
和萬州楊使君四絕句：白槿花
作者：白居易（唐）

秋蕣晚英無豔色，何因栽種在人家。使君自別羅敷面，爭解回頭愛白花。
和行簡望郡南山
作者：白居易（唐）

反照前山雲樹明，從君苦道似華清。試聽腸斷巴猿叫，早晚驪山有此聲。
種荔枝
作者：白居易（唐）

紅顆珍珠誠可愛，白須太守亦何痴。十年結子知誰在，自向庭中種荔枝。
陰雨
作者：白居易（唐）

嵐霧今朝重，江山此地深。灘聲秋更急，峽氣曉多陰。望闕雲遮眼，思鄉雨滴心。將何慰幽獨，賴此北窗琴。
送客歸京
作者：白居易（唐）

水陸四千裡，何時歸到秦。舟辭三峽雨，馬入九衢塵。有酒留行客，無書寄貴人。唯憑遠傳語，好在曲江春。
送蕭處士遊黔南
作者：白居易（唐）

能文好飲老蕭郎，身似浮雲鬢似霜。生計拋來詩是業，不醉黔中爭去得，磨圍山月正蒼蒼。
東樓醉
作者：白居易（唐）

天涯深峽無人地，歲暮窮陰欲夜天。不向東樓時一醉，如何擬過二三年。
寄微之
作者：白居易（唐）

高天默默物茫茫，各有來由致損傷。鸚為能言長剪翅，外物竟關身底事，謾排門戟繫腰章。
東樓招客夜飲
作者：白居易（唐）

莫辭數數醉東樓，除醉無因破得愁。唯有綠樽紅燭下，暫時不似在忠州。
醉後戲題
作者：白居易（唐）

自知清冷似冬淩，每被人呼作律僧。今夜酒醺羅綺暖，被君融盡玉壺冰。
冬至夜
作者：白居易（唐）

老去襟懷常濩落，病來須鬢轉蒼浪。心灰不及爐中火，今宵始覺房櫳冷，坐索寒衣託孟光。
竹枝詞四首
作者：白居易（唐）

瞿唐峽口水煙低，白帝城頭月向西。唱到竹枝聲咽處，寒猿暗鳥一時啼。竹枝苦怨怨何人，夜靜山空歇又聞。蠻兒巴女齊聲唱，愁殺江樓病使君。巴東船舫上巴西，波面風生雨腳齊。水蓼冷花紅簇簇，江蘺濕葉碧淒淒。江畔誰人唱竹枝，前聲斷咽後聲遲。怪來調苦緣詞苦，多是通州司馬詩。
酬嚴中丞晚眺黔江見寄
作者：白居易（唐）

江水三回曲，愁人兩地情。磨圍山下色，明月峽中聲。晚後連天碧，秋來徹底清。臨流有新恨，照見白須生。
寄題楊萬州四望樓
作者：白居易（唐）

江上新樓名四望，東西南北水茫茫。無由得與君攜手，同憑欄幹一望鄉。
答楊使君登樓見憶
作者：白居易（唐）

忠萬樓中南北望，南州煙水北州雲。兩州何事偏相憶，各是籠禽作使君。
除夜
作者：白居易（唐）

歲暮紛多思，天涯渺未歸。老添新甲子，病減舊容輝。鄉國仍留念，功名已息機。明朝四十九，應轉悟前非。
聞雷
作者：白居易（唐）

瘴地風霜早，溫天氣候催。窮冬不見雪，正月已聞雷。震蟄蟲蛇出，驚枯草木開。空餘客方寸，依舊似寒灰。
春至
作者：白居易（唐）

若為南國春還至，爭向東樓日又長。白片落梅浮澗水，樂事漸無身漸老，從今始擬負風光。
感春
作者：白居易（唐）

巫峽中心郡，巴城四面春。草青臨水地，頭白見花人。憂喜皆心火，榮枯是眼塵。除非一杯酒，何物更關身。
春江
作者：白居易（唐）

炎涼昏曉苦推遷，不覺忠州已二年。閉閣只聽朝暮鼓，唯有春江看未厭，縈砂繞石淥潺湲。
題東樓前李使君所種櫻桃花
作者：白居易（唐）

身入青雲無見日，手栽紅樹又逢春。唯留花向樓前著，故故拋愁與後人。
巴水
作者：白居易（唐）

城下巴江水，春來似麴塵。軟沙如渭曲，斜岸憶天津。影蘸新黃柳，香浮小白蘋。臨流搔首坐，惆悵為何人。
野行
作者：白居易（唐）

草潤衫襟重，沙幹屐齒輕。仰頭聽鳥立，信腳望花行。暇日無公事，衰年有道情。浮生短於夢，夢裡莫營營。
送高侍禦使回，因寄楊八
作者：白居易（唐）

明月峽邊逢制使，黃茅岸上是忠州。到城莫說忠州惡，無益虛教楊八愁。
奉酬李相公見示絕句
作者：白居易（唐）

碧油幢下捧新詩，榮賤雖殊共一悲。涕淚滿襟君莫怪，甘泉侍從最多時。
喜山石榴花開
作者：白居易（唐）

忠州州裡今日花，廬山山頭去時樹。已憐根損斬新栽，但知爛熳恣情開，莫怕南賓桃李妒。
戲贈蕭處士、清禪師
作者：白居易（唐）

三杯嵬峨忘機客，百衲頭陀任運僧。又有放慵巴郡守，不營一事共騰騰。
錢虢州以三堂絕句見寄，因以本韻和之
作者：白居易（唐）

同事空王歲月深，相思遠寄定中吟。遙知清淨中和化，只用金剛三昧心。
三月三日
作者：白居易（唐）

暮春風景初三日，流世光陰半百年。欲作閒遊無好伴，半江惆悵卻回船。
寒食夜
作者：白居易（唐）

四十九年身老日，一百五夜月明天。抱膝思量何事在，痴男騃女喚鞦韆。
代州民問
作者：白居易（唐）

龍昌寺底開山路，巴子臺前種柳林。官職家鄉都忘卻，誰人會得使君心。
答州民
作者：白居易（唐）

宦情鬥擻隨塵去，鄉思銷磨逐日無。唯擬騰騰作閒事，遮渠不道使君愚。
荔枝樓對酒
作者：白居易（唐）

荔枝新熟雞冠色，燒酒初開琥珀香。欲摘一枝傾一醆，西樓無客共誰嘗。
房家夜宴喜雪，戲贈主人
作者：白居易（唐）

風頭向夜利如刀，賴此溫爐軟錦袍。桑落氣燻珠翠暖，不醉遣儂爭散得，門前雪片似鵝毛。
醉後贈人
作者：白居易（唐）

香球趁拍回環匼，花醆拋巡取次飛。自入春來未同醉，那能夜去獨先歸。
初除尚書郎，脫刺史緋
作者：白居易（唐）

親賓相賀問何如，服色恩光盡反初。頭白喜拋黃草峽，無奈嬌痴三歲女，繞腰啼哭覓金魚。
留題開元寺上方
作者：白居易（唐）

東寺臺閣好，上方風景清。數來猶未厭，長別豈無情。戀水多臨坐，辭花剩繞行。最憐新岸柳，手種未全成。
別種東坡花樹兩絕
作者：白居易（唐）

三年留滯在江城，草樹禽魚盡有情。何處殷勤重回首，東坡桃李種新成。花林好住莫憔悴，春至但知依舊春。樓上明年新太守，不妨還是愛花人。
別橋上竹
作者：白居易（唐）

穿橋迸竹不依行，恐礙行人被損傷。我去自慚遺愛少，不教君得似甘棠。
發白狗峽，次黃牛峽登高寺，卻望忠州
作者：白居易（唐）

白狗次黃牛，灘如竹節稠。路穿天地險，人續古今愁。忽見千花塔，因停一葉舟。畏途常迫促，靜境暫淹留。巴曲春全盡，巫陽雨半收。北歸雖引領，南望亦回頭。昔去悲殊俗，今來念舊遊。別僧山北寺，拋竹水西樓。郡樹花如雪，軍廚酒似油。時時大開口，自笑憶忠州。
棣華驛見楊八題夢兄弟詩
作者：白居易（唐）

遙聞旅宿夢兄弟，應為郵亭名棣華。名作棣華來早晚，自題詩後屬楊家。
商山路有感
作者：白居易（唐）

萬里路長在，六年身始歸。所經多舊館，大半主人非。
商山路驛桐樹，昔與微之前後題名處
作者：白居易（唐）

與君前後多遷謫，五度經過此路隅。笑問中庭老桐樹，這回歸去免來無。
惻惻吟
作者：白居易（唐）

惻惻複惻惻，逐臣返鄉國。前事難重論，少年不再得。泥塗絳老頭班白，炎瘴靈均面黎黑。六年不死卻歸來，
德宗皇帝輓歌詞四首
作者：白居易（唐）

執象宗玄祖，貽謀啟孝孫。文高柏梁殿，禮薄霸陵原。宮仗辭天闕，朝儀出國門。生成不可報，二十七年恩。虞帝南巡後，殷宗諒暗中。初辭鑄鼎地，已閉望仙宮。曉落當陵月，秋生滿旆風。前星承帝座，不使北辰空。業大承宗祖，功成付子孫。睿文詩播樂，遺訓史標言。節表中和德，方垂廣利恩。懸知千載後，理代數貞元。夢減三齡壽，哀延七月期。寢園愁望遠，宮仗哭行遲。雲日添寒慘，笳簫向晚悲。因山有遺詔，如葬漢文時。
昭德皇后輓歌詞
作者：白居易（唐）

仙去逍遙境，詩留窈窕章。春歸金屋少，夜入壽宮長。鳳引曾辭輦，蠶休昔採桑。陰靈何處感，沙麓月無光。
太平樂詞二首
作者：白居易（唐）

歲豐仍節儉，時泰更銷兵。聖念長如此，何憂不太平。湛露浮堯酒，燻風起舜歌。願同堯舜意，所樂在人和。
小曲新詞二首
作者：白居易（唐）

霽色鮮宮殿，秋聲脆管絃。聖明千歲樂，歲歲似今年。紅裾明月夜，碧簟早秋時。好向昭陽宿，天涼玉漏遲。
閨怨詞三首
作者：白居易（唐）

朝憎鶯百囀，夜妒燕雙棲。不慣經春別，誰知到曉啼。珠箔籠寒月，紗窗背曉燈。夜來巾上淚，一半是春冰。關山征戍遠，閨閣別離難。苦戰應憔悴，寒衣不要寬。
殘春曲
作者：白居易（唐）

禁苑殘鶯三四聲，景遲風慢暮春情。日西無事牆陰下，閑蹋宮花獨自行。
長安春
作者：白居易（唐）

青門柳枝軟無力，東風吹作黃金色。街東酒薄醉易醒，滿眼春愁銷不得。
長樂坡送人，賦得愁字
作者：白居易（唐）

行人南北分徵路，流水東西接禦溝。終日坡前恨離別，謾名長樂是長愁。
獨眠吟二首
作者：白居易（唐）

夜長無睡起階前，寥落星河欲曙天。十五年來明月夜，何曾一夜不孤眠。獨眠客，夜夜可憐長寂寂。就中今夜最愁人，
期不至
作者：白居易（唐）

紅燭清樽久延佇，出門入門天欲曙。星稀月落竟不來，煙柳朧朧鵲飛去。
長洲苑
作者：白居易（唐）

春入長洲草又生，鷓鴣飛起少人行。年深不辨娃宮處，夜夜蘇臺空月明。
憶江柳
作者：白居易（唐）

曾栽楊柳江南岸，一別江南兩度春。遙憶青青江岸上，不知攀折是何人。
南浦別
作者：白居易（唐）

南浦淒淒別，西風嫋嫋秋。一看腸一斷，好去莫回頭。
三年別
作者：白居易（唐）

悠悠一別已三年，相望相思明月天。腸斷青天望明月，別來三十六回圓。
傷春詞
作者：白居易（唐）

深淺簷花千萬枝，碧紗窗外囀黃鸝。殘妝含淚下簾坐，盡日傷春春不知。
後宮詞
作者：白居易（唐）

淚濕羅巾夢不成，夜深前殿按歌聲。紅顏未老恩先斷，斜倚燻籠坐到明。
送集賢崔八叔承恩括圖書
作者：錢起（唐）

雨露滿儒服，天心知子虛。還勞五經笥，更訪百家書。贈別傾文苑，光華比使車。晚雲隨客散，寒樹出關疏。相見應朝夕，歸期在玉除。
送張五員外東歸楚州
作者：錢起（唐）

纓佩不為美，人群寧免辭。杳然黃鵠去，未負白雲期。此別清興盡，高秋臨水時。好山枉帆僻，浪跡到家遲。他日詔書下，梁鴻安可追。
閒居寄包何
作者：錢起（唐）

去名即棲遁，何必歸滄浪。種藥幽不淺，杜門喧自忘。林眠多曉夢，鴉散驚初陽。片雪幽雲至，回風鄰果香。佳期碧天末，惆悵紫蘭芳。
津樑寺尋李侍禦
作者：錢起（唐）

禪林絕過客，柱史正焚香。馴鴿不猜隼，慈雲能護霜。驄聲隔暗竹，吏事散空廊。霄漢期鴛鷺，狐狸避憲章。繞階春色至，屈草待君芳。
山園秋晚寄杜黃裳少府
作者：錢起（唐）

惆悵佳期阻，園林秋景閑。終朝碧雲外，唯見暮禽還。泉石思攜手，煙霞不閉關。杖藜仍把菊，對卷也看山。望望離心起，非君誰解顏。
東溪杜野人致酒
作者：錢起（唐）

萬重雲樹下，數畝子平居。野院羅泉石，荊扉背裡閭。早冬耕鑿暇，弋雁複烹魚。靜掃寒花徑，唯邀傲吏車。晚來留客好，小雪下山初。
憶山中寄舊友
作者：錢起（唐）

數歲白雲裡，與君同采薇。樹深煙不散，溪靜鷺忘飛。更憶東巖趣，殘陽破翠微。脫巾花下醉，洗藥月前歸。風景今還好，如何與世違。
東皋早春寄郎四校書
作者：錢起（唐）

祿微賴學稼，歲起歸衡茅。窮達戀明主，耕桑亦近郊。夜來霽山雪，陽氣動林梢。蘭蕙暖初吐，春鳩鳴欲巢。蓬萊時入夢，知子憶貧交。
玉山東溪題李叟屋壁
作者：錢起（唐）

霞景已斜照，煙溪方暝投。山家歸路僻，轍跡亂泉流。野老采薇暇，蝸廬招客幽。麏麚突荒院，鸕鵲步閑疇。偶此愜真性，令人輕宦遊。
溫泉宮禮見
作者：錢起（唐）

新豐佳氣滿，聖主在溫泉。雲曖龍行處，山明日馭前。順風求至道，側席問遺賢。靈雪瑤墀降，晨霞彩仗懸。滄溟不讓水，疵賤也朝天。
遊襄陽泉石晚歸
作者：錢起（唐）

遊目隨山勝，回橈愛浦長。往來幽不淺，昏旦興難忘。木末看歸翼，蓮西失夕陽。人聲指閭井，野趣惜林塘。稍近垂楊路，菱舟擁岸香。
夏日陪史郎中宴杜郎中果園
作者：錢起（唐）

何事重逢迎，春醪晚更清。林端花自老，池上月初明。路入仙郎次，烏連柱史名。竹陰疏柰院，山翠傍蕪城。引滿不辭醉，風來待曙更。
南溪春耕
作者：錢起（唐）

荷蓑趣南徑，戴勝鳴條枚。溪雨有餘潤，土膏寧厭開。溝塍落花盡，耒耜度雲回。誰道耦耕倦，仍兼勝賞催。日長農有暇，悔不帶經來。
省試湘靈鼓瑟
作者：錢起（唐）

善鼓雲和瑟，常聞帝子靈。馮夷空自舞，楚客不堪聽。苦調淒金石，清音入杳冥。蒼梧來怨慕，白芷動芳馨。流水傳瀟浦，悲風過洞庭。曲終人不見，江上數峰青。
觀法駕自鳳翔回
作者：錢起（唐）

欃搶一掃滅，閶闔九重開。海晏鯨鯢盡，天旋日月來。聖情蘇品物，龍禦闢雲雷。曉漏移仙仗，朝陽出帝臺。周慚散馬出，禹讓浚川回。欲識封人願，南山舉酒杯。
題玉山村叟屋壁
作者：錢起（唐）

穀口好泉石，居人能陸沈。牛羊下山小，煙火隔雲深。一徑入溪色，數家連竹陰。藏虹辭晚雨，驚隼落殘禽。涉趣皆流目，將歸羨在林。卻思黃綬事，辜負紫芝心。
縣中池竹言懷
作者：錢起（唐）

官小志已足，時清免負薪。卑棲且得地，榮耀不關身。自愛賞心處，叢篁流水濱。荷香度高枕，山色滿南鄰。道在即為樂，機忘寧厭貧。卻愁丹鳳詔，來訪漆園人。
山園棲隱
作者：錢起（唐）

守靜信推分，灌園樂在茲。且忘堯舜力，甯顧尚書期。晚景採蘭暇，空林散帙時。卷荷藏露滴，黃口觸蟲絲。三徑與囂遠，一瓢常自怡。情人半雲外，風月詎相思。
送王諫議任東都居守
作者：錢起（唐）

車徒鳳掖東，去去洛陽宮。暫以青蒲隔，還看紫禁同。經過乘雨露，瀟灑出鴛鴻。官署名臺下，雲山舊苑中。暮天雙闕靜，秋月九重空。且喜成周地，詩人播國風。
送鄭書記
作者：錢起（唐）

決勝無遺策，辭天便請纓。出身唯殉死，報國且能兵。受命麒麟殿，參謀驃騎營。短簫催別酒，斜日駐前旌。義勇千夫敵，風沙萬裡行。幾年丹闕下，侯印錫書生。
送族侄赴任
作者：錢起（唐）

林下不成興，仲容微祿牽。客程千里遠，別念一帆懸。欲歎卑棲去，其如勝趣偏。雲山深郡郭，花木淨潮田。坐嘯帷應下，離居月複圓。此時知小阮，相憶綠尊前。
長安落第作
作者：錢起（唐）

始願今如此，前途複若何。無媒獻詞賦，生事日蹉跎。不遇張華識，空悲甯戚歌。故山歸夢遠，新歲客愁多。刷羽思喬木，登龍恨失波。散才非世用，回首謝雲蘿。
酬長孫繹藍溪寄杏
作者：錢起（唐）

愛君藍水上，種杏近成田。拂徑清陰合，臨流彩實懸。清香和宿雨，佳色出晴煙。懿此傾筐贈，想知懷橘年。芳馨來滿袖，瓊玖願酬篇。把玩情何極，雲林若眼前。
藥堂秋暮
作者：錢起（唐）

隱來未得道，歲去愧雲松。茅屋空山暮，荷衣白露濃。唯憐石苔色，不染世人蹤。潭靜宜孤鶴，山深絕遠鐘。有時丹灶上，數點彩霞重。勉事壺公術，仙期待赤龍。
哭常徵君
作者：錢起（唐）

萬化一朝盡，窮泉悲此君。如何丹灶術，能誤紫芝焚。不遂蒼生望，空留封禪文。遠年隨逝水，真氣盡浮雲。山閉龍蛇蟄，林寒麋鹿群。傷心載酒地，仙菊為誰燻。
送鮑中丞赴太原軍營
作者：錢起（唐）

年壯才仍美，時來道易行。寵兼三獨任，威肅貳師營。將略過南仲，天心寄北京。雲旗臨塞色，龍笛出關聲。漢月隨霜去，邊塵計日清。漸知王事好，文武用書生。
奉送劉相公江淮催轉運
作者：錢起（唐）

國用資戎事，臣勞為主憂。將徵任土貢，更發濟川舟。擁傳星還去，過池鳳不留。唯高飲水節，稍淺別家愁。落葉淮邊雨，孤山海上秋。遙知謝公興，微月上江樓。
送李秀才落第遊荊楚
作者：錢起（唐）

翠羽雖成夢，遷鶯尚後群。名逃郤詵策，興發謝玄文。昏旦扁舟去，江山幾路分。上潮吞海日，歸雁出湖雲。詩思應須苦，猿聲莫厭聞。離居見新月，那得不思君。
奉陪郭常侍宴滻川山池
作者：錢起（唐）

掖垣攜愛客，勝地賞年光。向竹過賓館，尋山到妓堂。歌聲掩金穀，舞態出平陽。地滿簪裾影，花添蘭麝香。鶯啼春未老，酒冷日猶長。安石風流事，須歸問省郎。
寇中送張司馬歸洛
作者：錢起（唐）

戎狄寇週日，衣冠適洛年。客亭新驛騎，歸路舊人煙。吾道將東矣，秋風更颯然。雲愁百戰地，樹隔兩鄉天。旅思蓬飄陌，驚魂雁怯弦。今朝一尊酒，莫惜醉離筵。
奉和宣城張太守南亭秋夕懷友
作者：錢起（唐）

池館蟪蛄聲，梧桐秋露晴。月臨朱戟靜，河近畫樓明。卷幔浮涼入，聞鐘永夜清。片雲懸曙鬥，數雁過秋城。羽扇揚風暇，瑤琴悵別情。江山飛麗藻，謝脁讓前名。
過山人所居因寄諸遺補
作者：錢起（唐）

空谷春雲滿，愚公晦跡深。一隨玄豹隱，幾換綠蘿陰。絕徑人稀到，芳蓀我獨尋。廚煙住峭壁，酒氣出重林。蝴蝶晴還舞，黃鸝晚暫吟。所思青瑣客，瑤草寄幽心。
過鳴皋隱者
作者：錢起（唐）

磻石老紅鮮，徵君臥幾年。飛泉出林下，一徑過崖巔。雞犬逐人靜，雲霞宜地偏。終朝數峰勝，不遠一壺前。仲月霽春雨，香風生藥田。丹溪不可別，瓊草色芊芊。
送楊錥歸隱
作者：錢起（唐）

悔作掃門事，還吟招隱詩。今年芳草色，不失故山期。遙想白雲裡，采苓春日遲。溪花藏石徑，巖翠帶茅茨。九轉莫飛去，三回良在茲。還嗤茂陵客，貧病老明時。
酬劉起居臥病見寄
作者：錢起（唐）

承顏看彩服，不覺別丹墀。味道能忘病，過庭更學詩。繚垣多畫戟，遠岫入書帷。竹靜攜琴處，林香讓果時。聲同叨眷早，交澹在年衰。更枉兼金贈，難為繼組詞。
陪南省諸公宴殿中李監宅
作者：錢起（唐）

將門高勝霍，相子寵過韋。宦貴攀龍後，心傾待士時。壺觴開雅宴，鴛鷺眷相隨。舞退燕姬曲，歌徵謝脁詩。晚鐘過竹靜，醉客出花遲。莫惜留餘興，良辰不可追。
山齋讀書寄時校書杜叟
作者：錢起（唐）

日愛蘅茅下，閑觀山海圖。幽人自守樸，窮穀也名愚。倒嶺和溪雨，新泉到戶樞。叢闌齊稚子，蟠木老潛夫。憶戴差過剡，遊仙慣入壺。濠梁時一訪，莊叟亦吾徒。
晚歸藍田舊居
作者：錢起（唐）

雲卷東皋下，歸來省故蹊。泉移憐石在，林長覺原低。舊裡情難盡，前山賞未迷。引藤看古木，嘗酒咒春雞。興與時髦背，年將野老齊。才微甘引退，應得遂霞棲。
寄袁州李嘉佑員外
作者：錢起（唐）

誰謂江山阻，心親夢想偏。容輝常在目，離別任經年。郡國通流水，雲霞共遠天。行春鶯幾囀，遲客月頻圓。雁有歸鄉羽，人無訪戴船。願徵黃霸入，相見玉階前。
禁闈玩雪寄薛左丞
作者：錢起（唐）

玄雲低禁苑，飛雪滿神州。虛白生臺榭，寒光入冕旒。粉凝宮壁靜，乳結洞門幽。細繞回風轉，輕隨落羽浮。怒濤堆砌石，新月孕簾鉤。為報詩人道，豐年頌聖猷。
春暮過石龜谷題溫處士林園
作者：錢起（唐）

隱幾無名老，何年此陸沈。丘園自得性，婚嫁不嬰心。歲計因山薄，霞棲在穀深。設罝連草色，曬藥背松陰。觸興雲生岫，隨耕鳥下林。支頤笑來客，頭上有朝簪。
宿畢侍禦宅
作者：錢起（唐）

交情頻更好，子有古人風。晤語清霜裡，平生苦節同。心惟二仲合，室乃一瓢空。落葉寄秋菊，愁雲低夜鴻。薄寒燈影外，殘漏雨聲中。明發南昌去，回看禦史驄。
中書遇雨
作者：錢起（唐）

濟旱惟宸慮，為霖即上臺。雲銜七曜起，雨拂九門來。綸閣飛絲度，龍渠激溜回。色翻池上藻，香裛鼎前杯。湘燕皆舒翼，沙鱗豈曝腮。尺波應萬假，虞海載沿洄。
適楚次徐城
作者：錢起（唐）

去家隨旅雁，幾日到南荊。行邁改鄉邑，苦辛淹晦明。畏途在淫雨，未暮息趨程。窮木對秋館，寒鴉愁古城。迷津坐為客，對酒默含情。感激念知己，匣中孤劍鳴。
經李蒙潁陽舊居
作者：錢起（唐）

同心而早世，天道亦何論。獨有山陽宅，平生永不諼。青溪引白鳥，流涕吊芳蓀。蔓草入空室，叢篁深毀垣。舊遊還在眼，神理更忘言。唯見東山月，人亡不去門。
贈漢陽隱者
作者：錢起（唐）

當年不出世，知子餐霞人。樂道複安土，遺榮長隱身。衡茅古林曲，粳稻清江濱。桂棹為漁暇，荷衣禦暑新。款顏行在役，幽興惜今晨。分首天涯去，再來芳杜春。
巨魚縱大壑
作者：錢起（唐）

巨魚縱大壑，遂性似乘時。奮躍風生鬣，騰淩浪鼓鰭。龍攄回地軸，鯤化想天池。方快吞舟意，尤殊在藻嬉。傾危嗟幕燕，隱晦誚泥龜。喻士逢明主，才猷得所施。
送李九歸河北
作者：錢起（唐）

文武資人望，謀猷簡聖情。南州初臥鼓，東土複維城。寄重分符去，威仍出閫行。鬥牛移八座，日月送雙旌。別戀瞻天起，仁風應物生。佇聞收組練，鏘玉會承明。
送丁著作佐臺郡
作者：錢起（唐）

多年金馬客，名遂動歸輪。佐郡紫書下，過門朱綬新。揚舲望海嶽，入境背風塵。水驛偏乘月，梅園別受春。帶經臨府吏，鱠鯉待鄉人。始見美高士，逍遙在搢紳。
送王使君赴太原行營
作者：錢起（唐）

太白明無象，皇威未戢戈。諸侯持節鉞，千里控山河。漢驛雙旌度，胡沙七騎過。驚蓬連雁起，牧馬入雲多。不賣盧龍塞，能消瀚海波。須傳出師頌，莫奏式微歌。
送王使君移鎮淮南
作者：錢起（唐）

共許徐方牧，能臨河內人。郡移棠轉茂，車至鹿還馴。吏事嘉師旅，鴛行惜搢紳。別心傾祖席，愁望盡徵輪。紫誥徵黃晚，蒼生借寇頻。願言青瑣拜，早及上林春。
李四勸為尉氏尉，李七勉為開封尉
作者：錢起（唐）

美政惟兄弟，時人數俊賢。皇枝雙玉樹，吏道二梅仙。自理堯唐俗，唯將禮讓傳。採蘭花萼聚，就日雁行聯。黃綬俄三載，青雲未九遷。廟堂為宰製，幾日試龍泉。
春夜宴任六昆季宅
作者：錢起（唐）

際晚綠煙起，入門芳樹深。不才叨下客，喜宴齒諸簪。夜月仍攜妓，清風更在林。彩毫揮露色，銀燭動花陰。自接通家好，應知待士心。向隅逢故識，茲夕願披襟。
閒居酬張起居見贈
作者：錢起（唐）

在林非避世，守拙自離群。弱羽謝風水，窮愁依典墳。良知不遐棄，新詠獨相聞。能使幽興苦，坐忘清景曛。前山帶喬木，暮鳥聯歸雲。向夕野人思，難忘騎省文。
奉和王相公秋日戲贈元校書
作者：錢起（唐）

才妙心仍遠，名疏跡可追。清秋聞禮暇，新雨到山時。勝事唯愁盡，幽尋不厭遲。弄雲憐鶴去，隔水許僧期。賢相敦高躅，雕龍憶所思。芙蓉洗清露，願比謝公詩。
過楊駙馬亭子
作者：錢起（唐）

衣冠在漢庭，臺榭接天成。彩鳳翻簫曲，祥鱣入館名。歌鐘芳月曙，林嶂碧雲生。亂水歸潭淨，高花映竹明。退朝追宴樂，開閣醉簪纓。長袖留嘉客，棲烏下禁城。
山下別杜少府
作者：錢起（唐）

把手意難盡，前山日漸低。情人那忍別，宿鳥尚同棲。寸晷戀言笑，佳期欲阻暌。離雲愁出岫，去水咽分溪。莊叟幾虛說，楊朱空自迷。傷心獨歸路，秋草更萋萋。
晚出青門望終南別業
作者：錢起（唐）

能清謝脁思，暫下承明廬。遠山新水下，寒皋微雨餘。更憐歸鳥去，宛到臥龍居。笑指叢林上，閑雲自卷舒。寧心鳴鳳日，卻意釣璜初。處貴有餘興，伊周位不如。
送嚴士良侍奉詹事南遊
作者：錢起（唐）

疏傅獨知止，曾參善愛親。江山侍行邁，長幼出囂塵。握手想千古，此心能幾人。風光滿長陌，草色傍徵輪。日夕望荊楚，鶯鳴芳杜新。漁煙月下淺，花嶼水中春。點翰遙相憶，含情向白蘋。
題秘書王迪城北池亭
作者：錢起（唐）

子喬來魏闕，明主賜衣簪。從宦辭人事，同塵即道心。還追大隱跡，寄此鳳城陰。昨夜新煙雨，池臺清且深。伏泉通粉壁，迸筍出花林。晚沐常多暇，春醪時獨斟。西南漢宮月，複對綠窗琴。
過王舍人宅
作者：錢起（唐）

入門花柳暗，知是近臣居。大隱心何遠，高風物自疏。翛然靜者事，宛得上皇餘。雞犬偷仙藥，兒童授道書。清吟送客後，微月上城初。彩筆有新詠，文星垂太虛。承恩金殿宿，應薦馬相如。
過瑞龍觀道士
作者：錢起（唐）

不知誰氏子，煉魄家洞天。鶴待成丹日，人尋種杏田。靈山含道氣，物性皆自然。白鹿顧瑞草，驪龍蟠玉泉。得茲象外趣，便割區中緣。石竇採雲母，霞堂陪列仙。主人善止客，柯爛忘歸年。
送沈仲
作者：錢起（唐）

天樸非外假，至人常晏如。心期邈霄漢，詞律響瓊琚。舉酒常歎息，無人達子虛。夜光失隋掌，驥騄伏鹽車。考室晉山下，歸田秦歲初。寒雲隨路合，落照下城餘。千里還同術，無勞怨索居。
和韋侍禦寓直對雨
作者：錢起（唐）

名貴四科首，班宜二妙齊。如何厭白簡，未得步金閨。寓直晦秋雨，吟餘聞遠雞。漏聲過旦冷，雲色向窗低。誰謂霄漢近，翻嗟心事暌。蘭滋人未握，霜曉鶚還棲。佇見田郎字，親勞御筆題。
奉和聖制登朝元閣
作者：錢起（唐）

六合紆玄覽，重軒啟上清。石林飛棟出，霞頂泰階平。拂曙鑾輿上，晞陽瑞雪晴。翠微回日馭，丹巘駐天行。禦氣升銀漢，垂衣俯錦城。山通玉苑迥，河抱紫關明。感物幹文動，凝神道化成。周王陟喬嶽，列闢讓英聲。
奉和杜相公移長興宅，奉呈元相公
作者：錢起（唐）

守貴常思儉，平津此意深。能卑丞相宅，何謝故人心。種蕙初抽帶，移篁不改陰。院梅朝助鼎，池鳳夕歸林。覺路經中得，滄洲夢裡尋。道高仍濟代，恩重豈投簪。報國誰知己，推賢共作霖。興來文雅振，清韻擲雙金。
送任先生任唐山丞
作者：錢起（唐）

再命果良願，幾年勤說詩。上公頻握發，才子共垂帷。琢玉成良器，出門偏愴離。腰章佐墨綬，耀錦到茅茨。樹老見家日，潮平歸縣時。衣催蓮女織，頌聽海人詞。鴻鵠志應在，荃蘭香未衰。金門定迴音，雲路有佳期。
送外甥懷素上人歸鄉侍奉
作者：錢起（唐）

釋子吾家寶，神清慧有餘。能翻梵王字，妙盡伯英書。遠鶴無前侶，孤雲寄太虛。狂來輕世界，醉裡得真如。飛錫離鄉久，寧親喜臘初。故池殘雪滿，寒柳霽煙疏。壽酒還嘗藥，晨餐不薦魚。遙知禪誦外，健筆賦閒居。
送張中丞赴桂州
作者：錢起（唐）

出守求人瘼，推賢動聖情。紫臺初下詔，皂蓋始專城。寵借飛霜簡，威加卻月營。雲衢降五馬，林木引雙旌。夙仰敦詩禮，嘗聞偃甲兵。戍樓雲外靜，訟閣竹間清。化佇還珠美，心將片玉貞。寇恂朝望重，計日謁承明。
送王相公赴範陽
作者：錢起（唐）

翊聖銜恩重，頻年按節行。安危皆報國，文武不緣名。受脤仍調鼎，為霖更洗兵。幕開丞相閣，旗總貳師營。料敵知無戰，安邊示有徵。代雲橫馬首，燕雁拂笳聲。去鎮關河靜，歸看日月明。欲知瞻戀切，遲暮一書生。
送蔣尚書居守東都
作者：錢起（唐）

鳳輦幸秦久，周人徯帝情。若非君敏德，誰鎮洛陽城。前席命才彥，舉朝推令名。綸言動北斗，職事守東京。鄭履下天去，蘧輪滿路聲。出關秋樹直，對闕遠山明。肅肅保釐處，水流宮苑清。長安日西笑，朝夕袞衣迎。
送李兵曹赴河中
作者：錢起（唐）

能荷鐘鼎業，不矜紈綺榮。侯門三事後，儒服一書生。昔志學文史，立身為士英。驪珠難隱耀，皋鶴會長鳴。休命且隨牒，候時常振纓。寒蟬思關柳，匹馬向蒲城。秋日黯將暮，黃河如欲清。黎人思坐嘯，知子樹佳聲。
罷官後酬元校書見贈
作者：錢起（唐）

心期悵已阻，交道複何如。自我辭丹闕，惟君到故廬。忘機貧負米，憶戴出無車。憐犬吠初服，家人愁鬥儲。秋堂入閑夜，雲月思離居。窮巷聞砧冷，荒枝應鵲疏。宦名隨落葉，生事感枯魚。臨水仍揮手，知音未棄餘。
同鄔戴關中旅寓
作者：錢起（唐）

文士皆求遇，今人誰至公。靈臺一寄宿，楊柳再春風。更惜忘形友，頻年失志同。羽毛齊燕雀，心事阻鴛鴻。留滯慚歸養，飛鳴恨觸籠。橘懷鄉夢裡，書去客愁中。殘雪迷歸雁，韶光棄斷蓬。吞悲問唐舉，何路出屯蒙。
新豐主人
作者：錢起（唐）

明代少知己，夜光頻暗投。迍邅終薄命，動息盡窮愁。自欲歸飛鷁，當為不繫舟。雙垂素絲淚，幾弊皂貂裘。暮鳥棲幽樹，孤雲出舊丘。蛩悲衣褐夕，雨暗轉蓬秋。客裡馮諼劍，歌中甯戚牛。主人能縱酒，一醉且忘憂。
夕遊覆釜山道士觀因登玄元廟
作者：錢起（唐）

冥搜過物表，洞府次溪傍。已入瀛洲遠，誰言仙路長。孤煙出深竹，道侶正焚香。鳴磬愛山靜，步虛宜夜涼。仍同象帝廟，更上紫霞岡。霽月懸琪樹，明星映碧堂。傾思丹灶術，願採玉芝芳。儻把浮丘袂，乘雲別舊鄉。
陪郭常侍令公東亭宴集
作者：錢起（唐）

盛業山河列，重名劍履榮。珥貂為相子，開閣引時英。美景池臺色，佳期宴賞情。詞人載筆至，仙妓出花迎。暗竹朱輪轉，回塘玉佩鳴。舞衫招戲蝶，歌扇隔啼鶯。飲德心皆醉，披雲興轉清。不愁歡樂盡，積慶在和羹。
太子李舍人城東別業與二三文友逃暑
作者：錢起（唐）

下馬失炎暑，重門深綠篁。宮臣禮嘉客，林表開蘭堂。茲夕興難盡，澄罍照墨場。鮮風吹印綬，密坐皆馨香。美景惜文會，清吟遲羽觴。東林晚來好，目極趣何長。鳥道掛疏雨，人家殘夕陽。城隅擁歸騎，留醉戀瓊芳。
柏崖老人號無名先生男削髮女黃冠自以雲泉獨樂命予賦詩
作者：錢起（唐）

古也憂婚嫁，君能樂性腸。長男棲月宇，少女炫霓裳。問爾餐霞處，春山芝桂旁。鶴前飛九轉，壺裡駐三光。與我開龍嶠，披雲靜藥堂。胡麻兼藻綠，石髓隔花香。帝力言何有，椿年喜漸長。窅然高象外，寧不傲羲皇。
贈李十六
作者：錢起（唐）

半面喜投分，數年欽盛名。常思夢顏色，誰憶訪柴荊。忽聽款扉響，欣然倒屣迎。蓬蒿駐騶馭，雞犬傍簪纓。酌水即嘉宴，新知甚故情。僕夫視日色，棲鳥催車聲。自爾宴言後，至今門館清。何當更乘興，林下已苔生。
裴僕射東亭
作者：錢起（唐）

鳳扆任匡濟，雲溪難退還。致君超列闢，得道在榮班。朱戟繚垣下，高齋芳樹間。隔花開遠水，廢卷愛晴山。晚沐值清興，知音同解顏。藉蘭開賜酒，留客下重關。仙犬逐人靜，朝車映竹閑。則知真隱逸，未必謝區寰。軒後三朝顧，赤松何足攀。
中書王舍人輞川舊居
作者：錢起（唐）

幾年家絕壑，滿徑種芳蘭。帶石買松貴，通溪漲水寬。誦經連穀響，吹律減雲寒。誰謂桃源裡，天書問考盤。一從解蕙帶，三入偶蟬冠。今夕複何夕，歸休尋舊歡。片雲隔蒼翠，春雨半林湍。藤長穿松蓋，花繁壓藥欄。景深青眼下，興絕彩毫端。笑向同來客，登龍此地難。
送襄陽盧判官奏開河事
作者：錢起（唐）

千里趨魏闕，一言簡聖聰。河流引關外，國用贍秦中。有詔許其策，隨山興此功。連雲積石阻，計日安波通。飛棹轉年穀，利人勝歲豐。言歸漢陽路，拜手蓬萊宮。紫殿賜衣出，青門酣酌同。晚陽過微雨，秋水見新鴻。坐惜去車遠，愁看離館空。因思郢川守，南楚滿清風。
奉送戶部李郎中充晉國副節度出塞
作者：錢起（唐）

德佐調梅用，忠輸擊虜年。子房推廟略，漢主託兵權。受命榮中禁，分麾鎮左賢。風生黑山道，星下紫微天。始願文經國，俄看武定邊。鬼方堯日遠，幕府代雲連。汗馬將行矣，盧龍已肅然。關防驅使節，花月眷離筵。自忝知音遇，而今感義偏。淚聞橫吹落，心逐去旌懸。帝念夔能政，時須說濟川。勞還應即爾，朝暮玉墀前。
奉和中書常舍人晚秋集賢院即事寄徐薛二侍禦
作者：錢起（唐）

文星垂太虛，辭伯綜群書。彩筆下鴛掖，褒衣來石渠。典墳探奧旨，造化睹權輿。述聖魯宣父，通經漢仲舒。窗明宜縹帶，地肅近丹除。清晝刪詩暇，高秋作賦初。露盤侵漢聳，宮柳度鴉疏。靜對連雲閣，晴聞過闕車。舊僚雲出矣，晚歲複何如。海嶠瞻歸路，江城夢直廬。含毫思兩鳳，望遠寄雙魚。定笑巴歌拙，還參麗曲餘。
和範郎中宿直中書，曉玩清池，贈南省同僚兩垣遺補
作者：錢起（唐）

青瑣留才子，春池靜禁林。自矜仙島勝，宛在掖垣深。引派彤庭裡，含虛玉砌陰。漲來知聖澤，清處見天心。蘭氣飄紅岸，文星動碧潯。鳳棲長近日，虯臥欲為霖。席寵雖高位，流謙乃素襟。焚香春漏盡，假寐曉鶯吟。丹地宜清泚，朝陽複照臨。司言兼逸趣，鼓興接知音。六義驚摛藻，三臺響擲金。為憐風水外，落羽此漂沉。
言興
作者：尚顏（唐）

矻矻被吟牽，因師賈浪仙。江山風月處，一十二三年。雅頌在於此，浮華致那邊。猶慚功未至，謾道近千篇。
江上秋思
作者：尚顏（唐）

到來江上久，誰念旅遊心。故國無秋信，鄰家有夜砧。坐遙翻不睡，愁極卻成吟。即恐髭連鬢，還為白所侵。
匡山居
作者：尚顏（唐）

無才加性拙，道理合藏蹤。是處非深遠，其山已萬重。經時鄰境戰，獨夜隔雲舂。昨日泉中見，常魚亦化龍。
夷陵即事
作者：尚顏（唐）

不難饒白髮，相續是灘波。避世嫌身晚，思家乞夢多。暑衣經雪著，凍硯向陽呵。豈謂臨岐路，還聞聖主過。
紫閣隱者
作者：尚顏（唐）

天高紫閣侵，隱者信沉沉。道長年兼長，雲深草複深。如非禪客見，即是獵人尋。北笑長安道，埃塵古到今。
與陳陶處士
作者：尚顏（唐）

鐘陵城外住，喻似玉沈泥。道直貧嫌殺，神清語亦低。雪深加酒債，春盡減詩題。記得曾邀宿，山茶獨自攜。
與王嵩隱
作者：尚顏（唐）

一生吟興僻，方見業精微。事若終難得，鄉應不易歸。亂收西日葉，雙掩北風扉。合國諸卿相，皆曾著布衣。
懷陸龜蒙處士
作者：尚顏（唐）

布褐東南隱，相傳繼謝敷。高譚夫子道，靜看海山圖。事免傷心否，棋逢敵手無。關中花數內，獨不見菖蒲。
寄華陰司空侍郎
作者：尚顏（唐）

劍佩已深扃，茅為嶽面亭。詩猶少綺美，畫肯愛丹青。換筆修僧史，焚香閱道經。相邀來未得，但想鶴儀形。
送陸肱入關
作者：尚顏（唐）

舟行複陸行，始得到鹹京。準擬何人口，吹噓六義名。亂山遙減翠，叢菊早含英。衣錦還鄉日，他時有此榮。
送劉必先
作者：尚顏（唐）

力進憑詩業，心焦闕問安。遠行無處易，孤立本來難。楚月船中沒，秦星馬上殘。明年有公道，更以命推看。
寄方幹處士
作者：尚顏（唐）

格外綴清詩，詩名獨得知。閒居公道日，醉臥牡丹時。海鳥和濤望，山僧帶雪期。仍聞稱處士，聖主肯相違。
寄劉逸士
作者：尚顏（唐）

無愁無累者，偶向市朝遊。此後乘孤艇，依前入亂流。高眠歌聖日，下釣坐清秋。道不離方寸，而能混俗求。
送獨孤處士
作者：尚顏（唐）

萬裡去非忙，惟攜貯藥囊。山家宵夜景，酒肆過年光。立鶴洲侵浪，喧蛩壁近床。誰人臨上路，乞得變髭方。
早春送人歸嶽陽
作者：尚顏（唐）

久食主人魚，春來復舊居。遠無千里浪，輕有半船書。過片晴雲淡，消殘暮雪虛。嶽陽多異境，搜思勿令疏。
冬暮送人
作者：尚顏（唐）

長安冬欲盡，又送一遺賢。醉後情渾可，言休理不然。射衣秦嶺雪，搖月漢江船。亦過春兼夏，回期信有蟬。
送徐道人東遊
作者：尚顏（唐）

長安人擾擾，獨自有閒心。海上山中去，風前月下吟。引猿秋果熟，藏鶴曉雲深。易姓更名數，難教弟子尋。
自紀
作者：尚顏（唐）

諸機忘盡未忘詩，似向詩中有所依。遠境等閒支枕覓，欲畫淨名居士像，焚香願見陸探微。
懷智棲上人
作者：尚顏（唐）

臨水登山自有期，不同遊子暮何之。閑眠默坐身堪賞，思君最易令人老，倚檻空吟所寄詩。
峽中酬荊南鄭準
作者：尚顏（唐）

山齋西向蜀江濆，四載安居複有群。風雁勢高猶可見，每喜溯流賓客說，元瑜刀筆潤雄軍。
寄荊門鄭準
作者：尚顏（唐）

傳衣傳缽理難論，綺靡銷磨二雅尊。不許姓名留月觀，珍重荊門鄭從事，十年同受景升恩。
將欲再遊荊渚留辭岐下司徒
作者：尚顏（唐）

竹錫銅瓶配衲衣，殷公樓畔偶然離。白蓮幾看從開日，今朝回去精神別，為得頭廳宰相詩。
贈村公
作者：尚顏（唐）

綢衣木突此鄉尊，白盡鬚眉眼未昏。醉舞神筵隨鼓笛，也笑長安名利處，紅塵半是馬蹄翻。
秋夜吟
作者：尚顏（唐）

梧桐雨畔夜愁吟，抖擻衣裾蘚色侵。枉道一生無系著，湘南山水別人尋。
讀齊己上人集
作者：尚顏（唐）

詩為儒者禪，此格的惟仙。古雅如周頌，清和甚舜弦。冰生聽瀑句，香發早梅篇。想得吟成夜，文星照楚天。
除夜
作者：尚顏（唐）

九冬三十夜，寒與暖分開。坐到四更後，身添一歲來。魚燈延臘火，獸炭化春灰。青帝今應老，迎新見幾回。
送人歸鄉
作者：尚顏（唐）

多才與命違，末路憶柴扉。白髮何人問，青山一劍歸。晴煙獨鳥沒，野渡亂花飛。寂寞長亭外，依然空落暉。
述懷
作者：尚顏（唐）

青門聊極望，何事久離群。芳草失歸路，故鄉空暮雲。信回陵樹老，夢斷灞流分。兄弟正南北，鴻聲堪獨聞。五城初罷構，海上憶閑行。觸雪麻衣靜，登山竹錫輕。天寒嶽寺出，日晚島泉清。坐與幽期遇，何湖心渺冥。
宿壽安甘棠館
作者：尚顏（唐）

行人方倦役，到此似還鄉。流水來關外，青山近洛陽。溪雲歸洞鶴，松月半軒霜。坐恐晨鐘動，天涯道路長。山空蕙氣香，乳管折雲房。願值壺中客，親傳肘後方。三更禮星斗，寸匕服丹霜。默坐樹陰下，仙經橫石床。
送樸山人歸新羅
作者：尚顏（唐）

浩渺行無極，揚帆但信風。雲山過海半，鄉樹入舟中。波定遙天出，沙平遠岸窮。離心寄何處，目擊曙霞東。
宿清遠峽山寺
作者：尚顏（唐）

寺近朝天路，多聞玉佩音。鑒人開慧眼，歸鳥息禪心。磬接星河曙，窗連夏木深。此中能宴坐，何必在雲林。
松山嶺
作者：尚顏（唐）

平生閑放久，野鹿許為群。居止鄰西嶽，軒窗度白雲。齋心飯松子，話道接茅君。漢主恩情去，空山起夕氛。
句
作者：尚顏（唐）

浸浸三楚白，渺渺九江寒。
泊洞庭
作者：虛中（唐）

槐柳未知秋，依依館驛頭。客心俱念遠，時雨自相留。浪沒貨魚市，帆高賣酒樓。夜來思輾轉，故里在南州。
善卷壇
作者：虛中（唐）

耕荒鑿原時，高趣在希夷。大舜欲遜國，先生空斂眉。五溪清不足，千古美無虧。縱遣亡淳者，何人投所思。
石城金穀
作者：虛中（唐）

晉祚一傾摧，驕奢去不回。只應荊棘地，猶作綺羅灰。狐兔閑生長，樵蘇靜往來。踟躕意無盡，寒日又西頹。
庾樓
作者：虛中（唐）

郡樓名甚遠，幾換見樓人。庾亮魂應在，清風到白蘋。晴軒分楚漢，夜酒揖星辰。何必匡山上，獨言無世塵。
經賀監舊居
作者：虛中（唐）

不戀明皇寵，歸來鏡水隅。道裝汀鶴識，春醉釣人扶。逐朵雲如吐，成行雁侶驅。蘭亭名景在，蹤跡未為孤。
獻鄭都官
作者：虛中（唐）

早晚辭班列，歸尋舊隱峰。代移家集在，身老詔書重。藥秘仙都訣，茶開蜀國封。何當答群望，高躡傅巖蹤。
寄華山司空圖二首
作者：虛中（唐）

門徑放莎垂，往來投刺稀。有時開禦劄，特地掛朝衣。嶽信僧傳去，仙香鶴帶歸。他年二南化，無複更衰微。逍遙短褐成，一劍動精靈。白晝夢仙島，清晨禮道經。黍苗侵野徑，桑椹汙閒庭。肯要為鄰者，西南太華青。
贈屏風巖棲蟾上人
作者：虛中（唐）

巖房高且靜，住此幾寒暄。鹿嗅安禪石，猿啼乞食村。朝陽生樹罅，古路透雲根。獨我閑相覓，淒涼碧洞門。
贈秀才
作者：虛中（唐）

筠陽多勝致，夫子縱遊遨。鳳鳥瑞不見，鱸魚價轉高。門開沙觜靜，船系樹根牢。誰解伊人趣，村沽對鬱陶。
送遷客
作者：虛中（唐）

倏忽墮鵷行，天南去路長。片言曾不諂，獲罪亦何傷。象戀藏牙浦，人貪賣子鄉。此心終合雪，去已莫思量。
哭悼朝賢
作者：虛中（唐）

前昨回私第，旋聞寢疾終。四鄰方響絕，二月牡丹空。塚已遷名境，碑仍待至公。只應遺愛理，長在楚南風。
悼方幹處士
作者：虛中（唐）

先生在世日，只向鏡湖居。明主未巡狩，白頭閑釣魚。煙莎一徑小，洲島四鄰疏。獨有為儒者，時來吊舊廬。
聽軒轅先生琴
作者：虛中（唐）

訣妙與功精，通宵膝上橫。一堂風冷淡，千古意分明。坐客神魂凝，巢禽耳目傾。酷哉商紂世，曾不遇先生。
芳草
作者：虛中（唐）

綿綿芳草綠，何處動深思。金穀人亡後，沙場日暖時。龍鱗藏有瑞，風雨灑無私。欲採蘭兼蕙，清香可贈誰。
句
作者：虛中（唐）

喜魚在深處，幽鳥立多時。菖蒲花不豔，鴝鵒性多靈。盤中是祥瑞，天下恰炎蒸。待暖還須去，門前有路岐。春雨無高下，花枝有短長。老負峨眉月，閑看雲水心。
短歌行
作者：棲蟾（唐）

蟾光堪自笑，浮世懶思量。身得幾時活，眼開終日忙。千門無壽藥，一鏡有愁霜。早向塵埃外，光陰任短長。
除夜
作者：棲蟾（唐）

九冬三十夜，寒與暖分開。坐到四更後，身添一歲來。魚燈延臘火，獸炭化春灰。青帝今應老，迎新見幾回。
宿巴江
作者：棲蟾（唐）

江聲五十裡，瀉碧急於弦。不覺日又夜，爭教人少年。一汀巫峽月，兩岸子規天。山影似相伴，濃遮到曉船。
遊邊
作者：棲蟾（唐）

邊雲四顧濃，饑馬嗅枯叢。萬裡八九月，一身西北風。偷營天正黑，戰地雪多紅。昨夜東歸夢，桃花暖色中。
居南嶽懷沈彬
作者：棲蟾（唐）

石房開竹扉，茗外獨支頤。萬木還無葉，百年能幾時。隔雲聞狖過，截雨見虹垂。因憶嶽南客，晏眠吟好詩。
南中懷友生
作者：棲蟾（唐）

荔枝江上立，望北幾思量。隔海無書劄，前年在漢陽。瘴村人起早，銅柱象揩光。居此成何事，尋君過碧湘。
贈南嶽玄泰布衲
作者：棲蟾（唐）

曹溪入室人，終老甚難群。四十餘年內，青山與白雲。松和巢鶴看，果共野猿分。海外僧來說，名高自小聞。
寄問政山聶威儀
作者：棲蟾（唐）

先生臥碧岑，諸祖是知音。得道無一法，孤雲同寸心。嵐光燻鶴詔，茶味敵人參。苦向壺中去，他年許我尋。
送遷客
作者：棲蟾（唐）

諫頻甘得罪，一騎入南深。若順吾皇意，即無臣子心。織花蠻市布，搗月象州砧。蒙雪知何日，憑樓望北吟。
讀齊己上人集
作者：棲蟾（唐）

詩為儒者禪，此格的惟仙。古雅如周頌，清和甚舜弦。冰生聽瀑句，香發早梅篇。想得吟成夜，文星照楚天。
牧童
作者：棲蟾（唐）

牛得自由騎，春風細雨飛。青山青草裡，一笛一蓑衣。日出唱歌去，月明撫掌歸。何人得似爾，無是亦無非。
再宿京口禪院
作者：棲蟾（唐）

灘聲依舊水溶溶，岸影參差對梵宮。楚樹七回凋舊葉，多病支郎念行止，晚年生計轉如蓬。
感事三十四韻
作者：韓偓（唐）

紫殿承恩歲，金鑾入直年。人歸三島路，日過八花磚。鴛鷺皆回席，皋夔亦慕羶。慶霄舒羽翼，塵世有神仙。雖遇河清聖，慚非嶽降賢。皇慈容散拙，公議逼陶甄。江總參文會，陳暄侍狎筵。腐儒親帝座，太史認星躔。側弁聆神算，濡毫俟密宣。宮司持玉研，書省擘香箋。唯理心無黨，憐才膝屢前。焦勞皆實錄，宵旰豈虛傳。始議新堯曆，將期整舜弦。去梯言必盡，仄席意彌堅。上相思懲惡，中人詎省愆。鹿窮唯抵觸，兔急且cg猭。本是謀賒死，因之致劫遷。氛霾言下合，日月暗中懸。恭顯誠甘罪，韋平亦恃權。畏聞巢幕險，寧寤積薪然。諒直尋鉗口，奸纖益比肩。晉讒終不解，魯瘠竟難痊。只擬誅黃皓，何曾識霸先。嗾獒翻醜正，養虎欲求全。萬乘煙塵裡，千官劍戟邊。鬥魁當北坼，地軸向西偏。袁董非徒爾，師昭豈偶然。中原成劫火，東海遂桑田。濺血慚嵇紹，遲行笑褚淵。四夷同效順，一命敢虛捐。山嶽還青聳，穹蒼舊碧鮮。獨夫長啜泣，多士已忘筌。鬱鬱空狂叫，微微幾病癲。丹梯倚寥廓，終去問青天。
向隅
作者：韓偓（唐）

守道得途遲，中兼遇亂離。剛腸成繞指，玄發轉垂絲。客路少安處，病床無穩時。弟兄訊息絕，獨斂問隅眉。
社後
作者：韓偓（唐）

社後重陽近，雲天澹薄間。目隨棋客靜，心共睡僧閑。歸鳥城銜日，殘虹雨在山。寂寥思晤語，何夕款柴關。
息慮
作者：韓偓（唐）

息慮狎群鷗，行藏合自由。春寒宜酒病，夜雨入鄉愁。道向危時見，官因亂世休。外人相待淺，獨說濟川舟。
早起探春
作者：韓偓（唐）

句芒一夜長精神，臘後風頭已見春。煙柳半眠藏利臉，若個高情能似我，且應欹枕睡清晨。
味道
作者：韓偓（唐）

如含瓦礫竟何功，痴黠相兼似得中。心繫是非徒悵望，弋者甚多應扼腕，任他閑處指冥鴻。
秋郊閑望有感
作者：韓偓（唐）

楓葉微紅近有霜，碧雲秋色滿吳鄉。魚沖駭浪雪鱗健，可憐廣武山前語，楚漢寧教作戰場。
李太舍池上玩紅薇醉題
作者：韓偓（唐）

花低池小水泙泙，花落池心片片輕。酩酊不能羞白鬢，京洛園林歸未得，天涯相顧一含情。
餘寓汀州沙縣，病中聞前鄭左丞璘隨外鎮舉薦…感悟也
作者：韓偓（唐）

莫恨當年入用遲，通材何處不逢知。桑田變後新舟楫，移都已改侯王第，惆悵沙堤別築基。
又一絕請為申達京洛親交知餘病廢
作者：韓偓（唐）

鬢惹新霜耳舊聾，眼昏腰曲四肢風。交親若要知形候，嵐嶂煙中折臂翁。
夢中作
作者：韓偓（唐）

紫宸初啟列鴛鸞，直向龍墀對揖班。九曜再新環北極，扇合卻循黃道退，廟堂談笑百司閑。
己巳年正月十二日自沙縣抵邵武軍將謀撫…偶成一篇
作者：韓偓（唐）

訪戴船回郊外泊，故鄉何處望天涯。半明半暗山村日，
建溪灘波心目驚眩餘平生溺奇境今則畏怯不暇因書…八字
作者：韓偓（唐）

長貪山水羨漁樵，自笑揚鞭趁早朝。今日建溪驚恐後，李將軍畫也須燒。
自沙縣抵龍溪縣值泉州軍過後村落皆空因有一絕
作者：韓偓（唐）

水自潺湲日自斜，盡無雞犬有鳴鴉。千村萬落如寒食，不見人煙空見花。
此翁
作者：韓偓（唐）

高閣群公莫忌儂，儂心不在宦名中。巖光一唾垂緌紫，唯應鬼眼兼天眼，窺見行藏信此翁。
失鶴
作者：韓偓（唐）

正憐標格出華亭，況是昂藏入相經。碧落順風初得志，為報雞群虛嫉妒，紅塵向上有青冥。
卜隱
作者：韓偓（唐）

屏跡還應減是非，卻憂藍玉又光輝。桑梢出舍蠶初老，世間華美無心問，藜藿充腸薴作衣。
晨興
作者：韓偓（唐）

曉景山河爽，閒居巷陌清。已能消滯念，兼得散餘酲。汲水人初起，回燈燕暫驚。放懷殊未足，圓隙已塵生。
暴雨
作者：韓偓（唐）

電尾燒黑雲，雨腳飛銀線。急點濺池心，微煙昏水面。氣涼氛祲消，暑退松篁健。叢蓼亞赬茸，擎荷翻綠扇。風期誰與同，逸趣餘探遍。欲去更遲留，胸中久交戰。
山院避暑
作者：韓偓（唐）

行樂江郊外，追涼山寺中。靜陰生晚綠，寂慮延清風。運塞地維窄，氣蘇天宇空。何人識幽抱，目送冥冥鴻。
閑興
作者：韓偓（唐）

景寂有玄味，韻高無俗情。他山冰雪解，此水波瀾生。影重驗花密，滴稀知酒清。忙人常擾擾，安得心和平。
漫作二首
作者：韓偓（唐）

暑雨灑和氣，香風吹日華。瞬龍驚汗漫，翥鳳綷雲霞。懸圃珠為樹，天池玉作砂。丹霄能幾級，何必待乘槎。黍谷純陽入，鸞霄瑞彩生。嶽靈分正氣，仙衛借神兵。汙俗迎風變，虛懷遇物傾。千鈞將一羽，輕重在平衡。
騰騰
作者：韓偓（唐）

八年流落醉騰騰，點檢行藏喜不勝。烏帽素餐兼施藥，前生多恐是醫僧。
寄隱者
作者：韓偓（唐）

煙郭雲扃路不遙，懷賢猶恨太迢迢。長松夜落釵千股，渭濱晦跡南陽臥，若比吾徒更寂寥。
閒居
作者：韓偓（唐）

厭聞趨競喜閒居，自種蕪菁亦自鋤。麋鹿跳樑憂觸撥，刀尺不虧繩墨在，莫疑張翰戀鱸魚。
僧影
作者：韓偓（唐）

山色依然僧已亡，竹間疏磬隔殘陽。智燈已滅餘空燼，猶自光明照十方。
洞庭玩月
作者：韓偓（唐）

洞庭湖上清秋月，月皎湖寬萬頃霜。玉碗深沈潭底白，更憶瑤臺逢此夜，水晶宮殿挹瓊漿。
贈隱逸
作者：韓偓（唐）

靜景須教靜者尋，清狂何必在山陰。蜂穿窗紙塵侵硯，築金總得非名士，況是無人解築金。
南浦
作者：韓偓（唐）

月若半環雲若吐，高樓簾卷當南浦。應是石城艇子來，直教筆底有文星，亦應難狀分明苦。
桃林場客舍之前有池半畝木槿櫛比閼水遮山…五言八韻
作者：韓偓（唐）

插槿作藩籬，叢生覆小池。為能妨遠目，因遣去閑枝。鄰叟偷來賞，棲禽欲下疑。虛空無障處，蒙閉有開時。葦鷺憐瀟灑，泥鰍畏日曦。稍寬春水面，盡見晚山眉。岸穩人偷釣，階明日上基。世間多弊事，事事要良醫。
中秋寄楊學士
作者：韓偓（唐）

鱗差甲子漸衰遲，依舊年年困亂離。八月夜長鄉思切，鬢邊添得幾莖絲。
寄禪師
作者：韓偓（唐）

他心明與此心同，妙用忘言理暗通。氣運陰陽成世界，萬物盡遭風鼓動，唯應禪室靜無風。
清興
作者：韓偓（唐）

陰沈天氣連翩醉，摘索花枝料峭寒。擁鼻繞廊吟看雨，不知遺卻竹皮冠。
深院
作者：韓偓（唐）

鵝兒唼啑梔黃觜，鳳子輕盈膩粉腰。深院下簾人晝寢，紅薔薇架碧芭蕉。
淒淒
作者：韓偓（唐）

深將寵辱齊，往往亦淒淒。白日知丹抱，青雲有舊蹊。嗜鹹凌魯濟，惡潔助涇泥。風雨今如晦，堪憐報曉雞。
火蛾
作者：韓偓（唐）

陽光不照臨，積陰生此類。非無惜死心，奈有滅明意。妝穿粉焰焦，翅撲蘭膏沸。為爾一傷嗟，自棄非天棄。
信筆
作者：韓偓（唐）

春風狂似虎，春浪白於鵝。柳密藏煙易，松長見日多。石崖採芝叟，鄉俗摘茶歌。道在無伊鬱，天將奈爾何。
雷公
作者：韓偓（唐）

閒人倚柱笑雷公，又向深山霹怪松。必若有蘇天下意，何如驚起武侯龍。
船頭
作者：韓偓（唐）

兩岸綠蕪齊似翦，掩映雲山相向晚。船頭獨立望長空，日豔波光逼人眼。
喜涼
作者：韓偓（唐）

爐炭燒人百疾生，鳳狂龍躁減心情。四山毒瘴乾坤濁，豪強頓息蛙唇吻，爽利重新鶻眼睛。穩想海槎朝犯鬥，
天鑒
作者：韓偓（唐）

何勞諂笑學趨時，務實清修勝用機。猛虎十年搖尾立，事曆艱難人始重，九層成後喜從微。
江岸閒步
作者：韓偓（唐）

一手攜書一杖筇，出門何處覓情通。立談禪客傳心印，淮陰市裡人相見，盡道途窮未必窮。
野塘
作者：韓偓（唐）

侵曉乘涼偶獨來，不因魚躍見萍開。卷荷忽被微風觸，瀉下清香露一杯。
餘臥疾深村聞一二郎官今稱繼使閩越笑餘迂古…因成此篇
作者：韓偓（唐）

枕流方採北山薇，驛騎交迎市道兒。霧豹只憂無石室，莫負美名書信史，清風掃地更無遺。
安貧
作者：韓偓（唐）

手風慵展一行書，眼暗休尋九局圖。窗裡日光飛野馬，舉世可能無默識，未知誰擬試齊竽。
殘春旅舍
作者：韓偓（唐）

旅舍殘春宿雨晴，恍然心地憶鹹京。樹頭蜂抱花須落，兩梁免被塵埃汙，拂拭朝簪待眼明。
鵲
作者：韓偓（唐）

偏承雨露潤毛衣，黑白分明眾所知。高處營巢親鳳闕，莫怪天涯棲不穩，託身須是萬年枝。
露
作者：韓偓（唐）

鶴非千歲飲猶難，鶯舌偷含豈自安。光濕最宜叢菊亞，五色呈祥須得處，戛雲仙掌有金盤。
贈僧
作者：韓偓（唐）

盡說歸山避戰塵，幾人終肯別囂氛。瓶添澗水盛將月，相逢莫話金鑾事，觸撥傷心不願聞。
感舊
作者：韓偓（唐）

省趨弘閣侍貂璫，指座深恩刻寸腸。秦苑已荒空逝水，入室故寮流落盡，路人惆悵見靈光。
八月六日作四首
作者：韓偓（唐）

日離黃道十年昏，敏手重開造化門。火帝動爐銷劍戟，丹筆不知誰定罪，莫留遺跡怨神孫。金虎挻災不復論，構成狂猘犯車塵。禦衣空惜侍中血，黃旗紫氣今仍舊，免使老臣攀畫輪。簪裾皆是漢公卿，盡作鋒鋩劍血醒。顯負舊恩歸亂主，底事亦疑懲未了，更應書罪在泉扃。坐看包藏負國恩，無才不得預經綸。袁安墜睫尋憂漢，堤防瓜李能終始，免愧於心負此身。
驛步
作者：韓偓（唐）

暫息徵車病眼開，況穿松竹入樓臺。江流燈影向東去，高情自古多惆悵，賴有南華養不材。
訪隱者遇沈醉書其門而歸
作者：韓偓（唐）

曉入江村覓釣翁，釣翁沈醉酒缸空。夜來風起閑花落，狼藉柴門鳥徑中。
疏雨
作者：韓偓（唐）

疏雨從東送疾雷，小庭涼氣淨莓苔。捲簾燕子穿人去，戎衣一掛清天下，傅野非無濟世才。
南安寓止
作者：韓偓（唐）

此地三年偶寄家，枳籬茅廠共桑麻。蝶矜翅暖徐窺草，豈知卜肆嚴夫子，潛指星機認海槎。
十月七日早起作時氣疾初愈
作者：韓偓（唐）

疾愈身輕覺數通，山無嵐瘴海無風。陽精欲出陰精落，天地包含紫氣中。
有感
作者：韓偓（唐）

堅辭羽葆與吹鐃，翻向天涯困系匏。故老未曾忘炙背，萬裡關山如咫尺，女床唯待鳳歸巢。
觀鬥雞偶作
作者：韓偓（唐）

何曾解報稻粱恩，金距花冠氣遏雲。白日梟鳴無意問，唯將芥羽害同群。
蜻蜓
作者：韓偓（唐）

碧玉眼睛雲母翅，輕於粉蝶瘦於蜂。坐來迎拂波光久，豈是殷勤為蓼叢。
即目
作者：韓偓（唐）

書牆暗記移花日，洗甕先知醞酒期。須信閒人有忙事，早來沖雨覓漁師。
寄鄰莊道侶
作者：韓偓（唐）

聞說經旬不啟關，藥窗誰伴醉開顏。夜來雪壓村前竹，剩見溪南幾尺山。
初赴期集
作者：韓偓（唐）

輕寒著背雨淒淒，九陌無塵未有泥。還是平時舊滋味，慢垂鞭袖過街西。
惜花
作者：韓偓（唐）

皺白離情高處切，膩香愁態靜中深。眼隨片片沿流去，臨軒一醆悲春酒，明日池塘是綠陰。
半醉
作者：韓偓（唐）

水向東流竟不回，紅顏白髮遞相催。壯心暗逐高歌盡，西樓悵望芳菲節，處處斜陽草似苔。
春盡
作者：韓偓（唐）

惜春連日醉昏昏，醒後衣裳見酒痕。細水浮花歸別澗，慚愧流鶯相厚意，清晨猶為到西園。
睡起
作者：韓偓（唐）

睡起牆陰下藥闌，瓦松花白閉柴關。斷年不出僧嫌癖，終撐舴艋稱漁叟，賒買湖心一崦山。
寄友人
作者：韓偓（唐）

傷時惜別心交加，支頤一向千諮嗟。曠野風吹寒食月，夫君亦是多情者，幾處將愁殢酒家。
見別離者因贈之
作者：韓偓（唐）

徵人草草盡戎裝，徵馬蕭蕭立路傍。尊酒闌珊將遠別，曾向天涯懷此恨，見君嗚咽更淒涼。
傷亂
作者：韓偓（唐）

岸上花根總倒垂，水中花影幾千枝。一枝一影寒山裡，交親流落身羸病，誰在誰亡兩不知。
南亭
作者：韓偓（唐）

每日在南亭，南亭似僧院。人語靜先聞，鳥啼深不見。松瘦石稜稜，山光溪澱澱。塹蔓墜長茸，島花垂小蒨。行簪隱士冠，臥讀先賢傳。更有興來時，取琴彈一遍。
太平谷中玩水上花
作者：韓偓（唐）

山頭水從雲外落，水面花自山中來。一溪紅點我獨惜，凝眸不覺斜陽盡，忘逐樵人躡石回。
雨
作者：韓偓（唐）

坐來簌簌山風急，山雨隨風暗原隰。樹帶繁聲出竹聞，此時高味共誰論，擁鼻吟詩空佇立。
幽獨
作者：韓偓（唐）

幽獨起侵晨，山鶯啼更早。門巷掩蕭條，落花滿芳草。煙和魂共遠，春與人同老。默默又依依，淒然此懷抱。
江行
作者：韓偓（唐）

浪蹙青山江北岸，雲含黑雨日西邊。舟人偶語憂風色，
漢江行次
作者：韓偓（唐）

村寺雖深已暗知，幡竿殘日迥依依。沙頭有廟青林合，竹園相接春波暖，痛憶家鄉舊釣磯。
偶題
作者：韓偓（唐）

俟時輕進固相妨，實行丹心仗彼蒼。蕭艾轉肥蘭蕙瘦，可能天亦妒馨香。
湖南絕少含桃偶有人以新摘者見惠感事傷懷因成四韻
作者：韓偓（唐）

時節雖同氣候殊，不積堪薦寢園無。合充鳳食留三島，金鑾歲歲長宣賜，忍淚看天憶帝都。
隰州新驛
作者：韓偓（唐）

盛德已圖形，胡為忽構兵。燎原雖自及，誅亂不無名。擲鼠須防誤，連雞莫憚驚。本期將系虜，末策但嬰城。肘腋人情變，朝廷物論生。果聞荒穀縊，旋睹槁街烹。帝怒今方息，時危喜暫清。始終俱以此，天意甚分明。
亂後春日途經野塘
作者：韓偓（唐）

世亂他鄉見落梅，野塘晴暖獨裴回。船沖水鳥飛還住，眼看朝市成陵穀，始信昆明是劫灰。
贈易卜崔江處士
作者：韓偓（唐）

白首窮經通秘義，青山養老度危時。門傳組綬身能退，壺中日月將何用，借與閒人試一窺。
過臨淮故里
作者：韓偓（唐）

交遊昔歲已凋零，第宅今來亦變更。舊廟荒涼時饗絕，榮盛幾何流落久，遣人襟抱薄浮生。
贈湖南李思齊處士
作者：韓偓（唐）

兩板船頭濁酒壺，七絲琴畔白髭須。三春日日黃梅雨，知餘絕粒窺仙事，許到名山看藥爐。
晨興
作者：翁承贊（唐）

晨起竹軒外，逍遙清興多。早涼生戶牖，孤月照關河。旅食甘藜藿，歸心憶薜蘿。一尊如有地，放意且狂歌。
題莒潭安閩院
作者：翁承贊（唐）

祧宗營祀舍，幽異勝珠林。名士穿雲訪，飛禽傍竹吟。窗含孤岫影，牧臥斷霞陰。景福滋閩壤，芳名亙古今。
華下霽後曉眺
作者：翁承贊（唐）

結茅幽寂近禪林，霽景煙光著柳陰。千嶂華山雲外秀，花畔水邊人不會，騰騰閒步一披襟。
喜弟承檢登科
作者：翁承贊（唐）

兩篇佳句敵瓊瑰，憐我三清道路開。荊璞獻多還得售，知爾苦心功業就，早攜長策出山來。
蒙閩王改賜鄉裡
作者：翁承贊（唐）

鄉名文秀裡光賢，別向鈞臺造化權。閥閱便因今日貴，歸闕路遙心更切，不嫌扶病倚旌旃。
訪建陽馬驛僧亞齊
作者：翁承贊（唐）

蕭蕭風雨建陽溪，溪畔維舟訪亞齊。一軸新詩劍潭北，應笑乘軺青瑣客，此時無暇聽猿啼。
題景祥院
作者：翁承贊（唐）

一溪拖碧繞崔嵬，瓶缽偏宜向此隈。農罷樹陰黃犢臥，三卷貝多金粟語，可能心煉得成灰。
寄舍弟承裕員外
作者：翁承贊（唐）

江花岸草晚萋萋，公子王孫思合迷。無主園林饒採伐，何事斜陽再回首，休愁離別峴山西。
文明殿受冊封閩王
作者：翁承贊（唐）

龍墀班聽漏聲長，竹帛昭勳撲禦香。鳴佩洞庭辭帝主，吟寄短篇追往事，留文功業不尋常。
禦命歸鄉，蒙賜錦衣
作者：翁承贊（唐）

九重宣旨下丹墀，面對天顏賜錦衣。中使擎來三殿曉，更待臨軒陳鼓吹，星軺便指故鄉歸。
奉使封閩王歸京洛
作者：翁承贊（唐）

泥緘紫誥禦恩光，信馬嘶風出洛陽。此去願言歸梓裡，指日還家堪自重，恩榮晝錦賀封王。
奉使封王，次宜春驛
作者：翁承贊（唐）

微宦淹留鬢已斑，此心長憶舊林泉。不因列土封千乘，夜來夢到南臺上，遍看江山勝往年。
甲子歲銜命到家至榕城冊封次日閩王降旌旗於新豐…餞別
作者：翁承贊（唐）

登庸樓上方停樂，新市堤邊又舉杯。正是離情傷遠別，爭得長房猶在世，縮教地近釣魚臺。
寄示兒孫
作者：翁承贊（唐）

力學燒丹二十年，辛勤方得遇真仙。便隨羽客歸三島，予家藥鼎分明在，好把仙方次第傳。
天佑元年以右拾遺使冊閩王而作
作者：翁承贊（唐）

蓬萊宮闕曉光勻，紅案舁麻降紫宸。鸞奏八音諧律呂，得侍丹墀官異寵，此身何幸沐恩頻。
漢上登舟憶閩
作者：翁承贊（唐）

漢皋亭畔起西風，半掛征帆立向東。久客自憐歸路近，一片歸心隨去棹，願言指日拜文翁。
對雨述懷示弟承檢
作者：翁承贊（唐）

淋淋霎霎結秋霖，欲使秦城歎陸沈。曉勢遮回朝客馬，不有惠連同此景，江南歸思幾般深。
題壺山
作者：翁承贊（唐）

井邑斜連北，蓬瀛直倚東。秋高巖溜白，日上海波紅。
題故居
作者：翁承贊（唐）

一為鵝子二連花，三望青湖四石斜。惟有嶺湖居第五，山前卻是宰臣家。
題槐
作者：翁承贊（唐）

雨中妝點望中黃，句引蟬聲送夕陽。憶昔當年隨計吏，馬蹄終日為君忙。
擢進士
作者：翁承贊（唐）

霓旌引上大羅天，別領新銜意自憐。蝴蝶流鶯莫先去，滿城春色屬群仙。
擢探花使三首
作者：翁承贊（唐）

洪崖差遣探花來，檢點芳叢飲數杯。深紫濃香三百朵，明朝為我一時開。九重煙暖折槐芽，自是昇平好物華。今日始知春氣味，長安虛過四年花。探花時節日偏長，恬淡春風稱意忙。每到黃昏醉歸去，紵衣惹得牡丹香。
書齋謾興二首
作者：翁承贊（唐）

池塘四五尺深水，籬落兩三般樣花。過客不須頻問姓，讀書聲裡是吾家。官事歸來衣雪埋，兒童燈火小茅齋。人家不必論貧富，惟有讀書聲最佳。
辭閩王歸朝寄倪先輩
作者：翁承贊（唐）

時人莫訝再還鄉，簡冊分明劍佩光。駟馬高車太常樂，登庸門下憶賢良。
曉望
作者：翁承贊（唐）

清霜散漫似輕嵐，玉闕參差永珍涵。獨上秦臺最高處，舊山依約在東南。
萬壽寺牡丹
作者：翁承贊（唐）

爛熳香風引貴遊，高僧移步亦遲留。可憐殿角長松色，不得王孫一舉頭。
松
作者：翁承贊（唐）

倚澗臨溪自屈蟠，雪花銷盡蘚花幹。幽枝好折為談柄，入手方知有歲寒。
柳
作者：翁承贊（唐）

斜拂中橋遠映樓，翠光駘蕩曉煙收。洛陽才子多情思，橫把金鞭約馬頭。高出營門遠出牆，朱闌門閉綠成行。將軍宴罷東風急，閑襯旌旗簇畫堂。彭澤先生酒滿船，五株栽向九江邊。長條細葉無窮盡，管領春風不計年。煬帝東遊意緒多，宮娃眉翠兩相和。一聲水調春風暮，千里交陰鎖汴河。纏繞春情卒未休，秦娥蕭史兩相求。玉句闌內朱簾卷，瑟瑟絲籠十二樓。
隋堤柳
作者：翁承贊（唐）

春半煙深汴水東，黃金絲軟不勝風。輕籠行殿迷天子，拋擲長安似夢中。
句
作者：翁承贊（唐）

煙蘿況逼神仙窟，丹灶還應許獨尋。（《贈黃璞》，